वैसे तो सम्मेलन का मूल विषय संस्कृति है लेकिन अर्थव्यवस्था, अंतरराष्ट्रीय समुदाय में चीन का दर्जा और इंटरनेट के बढ़ते प्रभाव जैसे मुद्दों पर भी बैठक में चर्चा की जाएगी.इंटरनेट का बढ़ता प्रभाव पार्टी के लिए नई मुश्किलें खड़ी कर रहा है क्योंकि इसके कारण पहले की तरह सामाजिक मुद्दों पर हो रही बहसों पर नियंत्रण मुश्किल हो गया है.हाल में ही ये सामने आया है कि देश में मज़दूरों की हड़ताल बढ़ रही है जिसके संचालन के लिए वो इंटरनेट और सोशल मीडिया का बड़े पैमाने पर इस्तेमाल कर रहे हैं.हालांकि आधिकारिक तौर पर ये साफ़ नहीं किया गया है कि बैठक में किन-किन विषयों पर चर्चा होगी.मीडिया में सम्मेलन को लेकर छपी ख़बरों या हो रही बातचीत से लगता है कि इसका कोई विशेष महत्व नहीं है.सरकारी समाचार एजेंसी शिन्हुआ में बैठक का ज़िक्र कुछ वाक्यों में ही किया गया है. एजेंसी में कहा गया है कि पार्टी की केंद्रीय समीति की बैठक बीजिंग में आयोजित की जा रही है. ये बैठक चार दिनों तक चलेगी.लेकिन सच ये है कि नेतृ्त्व में अगले साल होनेवाले बदलाव के पहले ये पार्टी की सबसे बड़ी बैठक है.राष्ट्रपति हु जिंताओ साल 2012 में पद छोडेंगे जबकि प्रधानमंत्री वेन जियाबाओ की सरकार का कार्यकाल भी समाप्ति पर है.बीबीसी संवाददाता माईकल ब्रिस्टोव का कहना है कि बहुत सारे नेता इस बैठक को सरकार में हिस्सेदारी के लिए लॉबी करने के बेहतर मौक़े के तौर पर देख रहे हैं.संवाददाता का कहना है कि बैठक के तय एजेंडे के अलावा वहां मौजूद लोगों के बीच पदों के हासिल करने के लिए भारी लॉबिंग होगी.